**BESZÁMOLÓ**

**az ELTE BTK Hallgatói Fegyelmi Bizottságának**

**2024-es működéséről**

A Hallgatói Fegyelmi Bizottság feladatköreit az Eötvös Loránd Tudományegyetem (a továbbiakban: Egyetem) Bölcsészettudományi Kara (a továbbiakban: Kar) szabja meg a nemzeti felsőoktatásról szóló 2011. évi CCIV. törvény (a továbbiakban: Nftv.), az Egyetem Szervezeti és Működési Szabályzata (a továbbiakban: ELTE SzMSz), annak I. kötete a Szervezeti és Működési Rend (a továbbiakban: ELTE SzMR), annak 3/b. melléklete a Kar Szervezeti és Működési Rendje (a továbbiakban: KSzMR), az ELTE SzMSz II. kötete a Hallgatói követelményrendszer (a továbbiakban: ELTE HKR), annak XVI. fejezete a Karra vonatkozó rendelkezésekkel összhangban. Operatív működését a Kari Tanács által 2021-ben elfogadott ügyrend szabályozza (https://www.btk.elte.hu/testuletek).

A Hallgatói Fegyelmi Bizottság személyi összetétele

Elnök:  
Dr. Szigetvári Péter, egyetemi docens

Tag:  
Dr. Zólyomi Gábor, egyetemi tanár

Póttag:  
Dr. Nagy Roland, egyetemi adjunktus

Hallgatói tagok:

Virágh Eszter (HÖK)

Szeibert Erdős András Patrik (DÖK)

Titkár:      
a Dékáni Hivatal delegáltja (Losonczi Júlia, hivatalvezető)

Doktori hallgató érintettsége esetén a bizottság ülésein részt vesz a DÖK képviselője is.

A Hallgató Fegyelmi Bizottság ülését a bejelentés alapján rögzített tényálláskor a dékán kezdeményezi.

2024-ben három bejelentés érkezett.

Az első ügyben oktatói bejelentés szerint egy doktori hallgató plagizált. A bizottság az eljárást lefolytatta, és megállapította a vétséget. Az eljárás eredményeként a hallgató jogviszonya megszűnt.

A második bejelentésben hallgató hallgatótársát panaszolta, kollégiumban történt fizikai bántalmazás miatt. Az eljárás során napvilágra került, hogy mindkét fél magatartásában voltak kifogásolható mozzanatok, de megállapította a bizottság a panaszolt normaszegését és szankcionálta.

A harmadik esetben hallgató hallgatótársát panaszolta zaklatás miatt. A Bizottság javaslatára a panaszos rendőrségi feljelentést is tett, az ügy súlyára való tekintettel. A bizottság elmarasztaló határozatot hozott, két félévre felfüggesztette a panaszoltat azzal, hogy a virtuális térben történt zaklatások ügyében a rendőrségi vizsgálat eredményéig a saját eljárását felfüggesztette, tehát az ügy azon részében további határozatot hoz majd. A fellebbezést követően a másodfokon eljáró Hallgatói Jogorvoslati Bizottság az elsőfokú határozatot helybenhagyta. Mindeközben a panaszolt is rendőrségi feljelentést tett.

Budapest, 2025. február 28.

|  |
| --- |
| Dr. Szigetvári Péter egyetemi docens, |
| a Hallgatói Fegyelmi Bizottság elnöke |
| s.k. |